টেরর, মওত, করাপশন। অর্থাত্‍ TMC। রাজ্যে ভোট প্রচারে এসে তৃণমূলের সংজ্ঞাটাই বদলে দিলেন নরেন্দ্র মোদী। সারদা থেকে নারদ, ফ্লাইওভার দুর্ঘটনা, বোমা তৈরির কারখানার হদিশ, সিন্ডিকেট, একের পর এক ইস্যুতে আক্রমণ শানালেন মুখ্যমন্ত্রী মমতা বন্দ্যোপাধ্যায়ের বিরুদ্ধে।
 ওয়েব ডেস্ক: টেরর, মওত, করাপশন। অর্থাত্‍ TMC। রাজ্যে ভোট প্রচারে এসে তৃণমূলের সংজ্ঞাটাই বদলে দিলেন নরেন্দ্র মোদী। সারদা থেকে নারদ, ফ্লাইওভার দুর্ঘটনা, বোমা তৈরির কারখানার হদিশ, সিন্ডিকেট, একের পর এক ইস্যুতে আক্রমণ শানালেন মুখ্যমন্ত্রী মমতা বন্দ্যোপাধ্যায়ের বিরুদ্ধে। ফার্স্ট রাউন্ড প্রচারে নিশানা করেছিলেন মুখ্যমন্ত্রীকে। সেকেন্ড রাউন্ডেও মমতা বন্দ্যোপাধ্যায়কে তুলোধোনা করলেন প্রধানমন্ত্রী নরেন্দ্র মোদী। সারদা থেকে নারদ, সিন্ডিকেট থেকে দুর্নীতি। প্রতিটি ইস্যুতে আগাগোড়া বিঁধলেন তৃণমূল সরকারকে। পিংলা থেকে বীরভূম। গত ৫ বছরে রাজ্যের বিভিন্ন প্রান্তে শিরোনামে এসেছে বোমা তৈরির কারখানা। নাম জড়িয়েছে শাসকদলের নেতা মন্ত্রীদের। প্রচারে এসে সরাসরি সে প্রসঙ্গ ঢুকে পড়লেন প্রধানমন্ত্রী। তৈরি করে দিলেন তৃণমূলের নতুন সংজ্ঞা। দুর্নীতির প্রশ্নে বিঁধলেন মমতা বন্দ্যোপাধ্যায়কে। মোদীর তোপ, বাম আমলের সায়েন্টিফিক রিগিংকে নয়া রূপ দিয়েছেন মুখ্যমন্ত্রী। সিন্ডিকেট নিয়ে শুরু থেকেই বিরোধীদের নিশানায় তৃণমূল। রাজ্যে এসে সেই অস্বস্তি আরও বাড়িয়ে দিয়ে গেলেন মোদী। সিন্ডিকেট প্রশ্নে একযোগে বিঁধলেন বাম-তৃণমূলকে। শুধু দুর্নীতি বা সন্ত্রাস নয়। মুখ্যমন্ত্রীকে বিঁধলেন প্রশাসনিক স্তরেও। কেন্দ্রের ডাকা মুখ্যমন্ত্রীদের একাধিক বৈঠকে হাজির হননি মমতা বন্দ্যোপাধ্যায়। মোদীর তোপ, আদতে রাজ্যের উন্নতি নিয়ে মাথাব্যথা নেই মুখ্যমন্ত্রীর। তৃণমূল-বিজেপির সখ্য নিয়ে আকছার অভিযোগ তোলেন বিরোধীরা। এ দিনের জনসভায় অন্তত নিজের বডি ল্যাঙ্গুয়েজে সে প্রমাণ দেননি মোদী মত রাজনৈতিক মহলের।